Man (62) ernstig beseer in gholfkarretjie-ongelukŉ Bejaarde man veg om sy lewe in hospitaal in Bethlehem in die Vrystaat nadat hy Dinsdagaand amper verdrink het in ŉ rivier in Senekal na ŉ Valentynsdag-funksie. Netcare911 sê die man (62) het glo ŉ funksie vir Valentynsdag bygewoon en het na die feesvieringe glo met ŉ gholfkarretjie gery. Hy het glo beheer verloor oor die gholfkarretjie en in ŉ rivier beland. Die man is deur ŉ verbyganger, ŉ dokter, uit die water getrek. Hy was in ŉ ernstige toestand en is op ŉ ventilator geplaas voor hy na ŉ hospitaal in Bethlehem geneem is vir verdere behandeling.